
Az időszemlélet mint a keleti-hatás megteremtője Krasznahorkai László orientalista-regényeiben

Kulcsszavak: Krasznahorkai László;ciklikusság;keleti időszemlélet;ateleológia;narratológia
Jelen dolgozatom témája Krasznahorkai László második pályaszakaszának orientalista regényei, Az urgai fogoly (1992), az Északról hegy, Délről tó, Nyugatról utak, Keletről folyó (2003), valamint a Rombolás és bánat az Ég alatt (2004). Fő vizsgálati szempontom a művekben jelenlévő, a kritikák által is hangsúlyozott, keleti-hatás, illetve az azt megteremtő legfőbb komponens, a keleti időszemlélet.
A szövegek narratopoetikai szinteken történő vizsgálata során, a modalitástól kezdődően, egészen a magasabb szövegszerveződési egységekig, az egész kötetstruktúrát meghatározóan átszövi a keleti időszemlélet ciklikus, ateleologikus és sztatikus volta.
Az elemzés interkulturális szempontból történő elvégzés, a szövegek új jelentés rétegeit tárta fel, valamint az értelmezés horizontját kitágította nem csak a keleti kultúrák, hanem az irodalmi hagyományok irányába is.



